নয়াদিল্লি: দক্ষিণ সুদানে আটকে পড়া ভারতীয়দের উদ্ধারে গতকাল থেকে শুরু হয়েছে 'অপারেশন সংকটমোচন'৷ শুক্রবার সকালে রাজধানী জুবা থেকে ১৫৬ জনকে নিয়ে দেশে ফিরল ভারতীয় বায়ুসেনার সি-১৭ চপার৷ এটাই দক্ষিণ সুদানে প্রথম দফার এয়ারলিফ্ট৷ নয় মহিলা ও তিনটি শিশু ছাড়াও এই ১৫৬ জনের মধ্যে রয়েছেন দুই নেপালি নাগরিকও৷ দিল্লিতে সাময়িক বিরতির পর কেরল ও তামিলনাড়ুতে পৌঁছন তাঁরা৷ অপারেশন সংকটমোচন-এর পরিচালনার দায়িত্বে রয়েছেন বিদেশ মন্ত্রকের প্রতিমন্ত্রী জেনারেল ভিকে সিং৷ তাঁর সঙ্গে রয়েছেন বিদেশ মন্ত্রকের আমলা অমর সিনহা, সতবীর সিং ও অঞ্জানি কুমার।
প্রথম দফায় 'অপারেশন সঙ্কটমোচনে' দেশে ফিরল ১৫৬